बोरिंग सूखने के बाद मिलता है कृषि कनेक्शन
7 मार्च को प्रकाशित समाचार।
कृषि कनेक्शन में देरी
भास्कर संवाददाता | अलवर
डोरलीपंचायत की छोटी देवी के नाम से कृषि कनेक्शन के लिए नवंबर 2009 में फाइल लगाई गई। उसी वक्त इस किसान परिवार ने अपने खेत में बोरिंग करवा ली। आज तक कनेक्शन नहीं मिला। बोरिंग भी सूखने के कगार पर है। इसी तरह मालाखेड़ा क्षेत्र के किसान जय किशन काे दस साल बाद कृषि कनेक्शन मिला था। जय किशन कहते हैं, कनेक्शन के इंतजार में दस साल कैसे काटे, यह मैं ही जानता हूं। रैणी के किसान पुखराज गुर्जर ने बताया कि कनेक्शन के चक्कर में उसे जयपुर डिस्कॉम के चक्कर लगाने पड़ रहे हैं। पुखराज के परिचित दो अन्य किसानों के साथ भी ऐसा ही हुआ। उन्होंने पहले बोरिंग खुदवाई, फिर बिजली कनेक्शन के लिए फाइल लगाई। अब बोरिंग में पानी कम हो रहा है। कनेक्शन अभी तक नहीं मिला है। इनके जैसे जिले में तमाम किसान हैं, जो कृषि कनेक्शन के लिए जयपुर डिस्कॉम के दफ्तर में चक्कर काट रहे हैं। सामान्य श्रेणी के किसानों को कृषि कनेक्शन मिलने में देरी होने से किसानों में आक्रोश है। किसान नेता कहते हैं कि जब भी आंदोलन होता है। उनकी पहली मांग यही होती है कि सरकार कृषि कनेक्शन देने में तत्परता दिखाए। कई किसानों के साथ ऐसा हुआ है कि उन्होंने बोरिंग खुदवाने के बाद कृषि कनेक्शन के लिए आवेदन किया। आठ से दस साल इंतजार करते हो गए। उन्हें कनेक्शन तो मिला नहीं उल्टा बोरिंग सूखने की स्थिति में गया।
^बिजलीका कृषि कनेक्शन लेने के लिए किसान डेढ़ से ढाई लाख रुपए बोरिंग पर खर्च करता है। इसके बाद वह कृषि कनेक्शन के लिए फाइल लगता है। जयपुर डिस्कॉम को कनेक्शन देने में ही सात से दस साल का समय लग जाता है। इतने समय में भूजल स्तर गिरने से बोरिंग में पानी ही सूख जाता है। इस समस्या को लेकर किसान यूनियन 15 मार्च से हर तहसील में किसानों कार्यकर्ताओं की बैठक लेकर आंदोलन की रणनीति तैयार करेगी। -भूपतसिंह बाल्याण, प्रदेश महासचिव भारतीय किसान यूनियन
hin_Deva hin_Deva hin_Deva bho_Deva hin_Deva hin_Deva